### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Baggrund:

[adresse] arbejder bredt på at forbedre den mentale sundhed for børn, unge og voksne. Vi foreslår, at der skal arbejdes målrettet med at forbedre unges mentale sundhed, så vi bidrager til at knække kurven for den triste udvikling vi ser, hvor unge oplever dårlig mental sundhed og mistrivsel. Der er behov for en styrket indsats for mental sundhedsfremme for unge herunder forebyggelse af stress og mistrivsel.

En god mental sundhed betyder blandt andet, at den enkelte evner at håndtere dagligdags udfordringer og stress. God mental sundhed er vigtigt for alle – mistrivsel i barndommen og i ungdommen øger risikoen for at udvikle psykiske lidelser og andre helbredsproblemer senere i livet.

Data fra ”Hvordan har du det? 2021” understreger behovet for at fremme mentalt sundhed blandt unge. De unge scorer højt på stressskalaen, har symptomer på depression, er generet af angst, oplever forventningspres og er ensomme. Andelen, der scorer lavt på skalaen over mental sundhed, er højere hos de 16-24-årige end i den øvrige befolkning.

Beslutning:

Venstre foreslår, at indsatsen i [adresse] mod unges dårlige mentale sundhed styrkes.

Indsatsområderne vi peger på for generelt at styrke de unges mentale sundhed er følgende:

1. Vi styrker samarbejdet med alle ungdomsuddannelser i [adresse] med målet om at forbedre den mentale sundhed blandt unge. Et tæt samarbejde med ungdomsuddannelserne og de unge selv er afgørende for at lykkes. Vi skal være tæt på, der hvor de unge har deres hverdag og de unge skal involveres i, hvilke bæredygtige løsninger, der skal iværksættes. [adresse] afdeling arbejder allerede sammen med ungdomsinstitutionerne om at styrke de sunde rammer på uddannelserne gennem strategiske, strukturelle og målrettede tiltag. En styrkelse af indsatsen skal kobles til alt det gode arbejde, der allerede sker. Vi undersøger blandt andet muligheden for at iværksætte mentalt sundhedsfremmende forløb til unge på ungdomsuddannelserne med blandt andet fokus på forebyggelse og håndtering af symptomer på stress, depression og angst.

2. Der er gode erfaringer med stress- og depressionsforløb i [adresse] Folkesundhedsafdeling for borgere fra 18 år, der har symptomer på stress og let til moderat depression. Udvidelse af eksisterende tilbud til at inkludere unge fra 15 år samt oprettelsen af et angstforløb til unge skal undersøges. Der rettes en opmærksomhed på unge uden for uddannelse. Der kan hentes inspiration fra Aalborg og [adresse] kommuner, der begge tilbyder stressforløb målrettet de unge og i København er indsatserne mod depression og angst også målrettet de unge.

3. Vi undersøger muligheden for at indgå et samarbejde med Fonden Mental Sundhed. Fonden arbejder under almennyttigt formål med forskning, udvikling og implementering af indsatser til mental sundhed, forebyggelse og stressbehandling. Fonden samarbejder med kommuner og offentlige sundhedsaktører, hvor den sundhedspsykologiske ”Åben og Rolig” tilgang er hovedmetoden. ”Åben og Rolig” er et stressreducerende og forebyggende 9- eller 5 ugers borgerforløb samt et onlinekursus til proaktiv forebyggelse. Der er også udviklet et 6 ugers ”Åben og Rolig” kursus til unge med uddannelsesrelateret stress. Åben og rolig er anbefalet af Sundhedsstyrelsen i Forebyggelsespakken for Mental Sundhed.

Finansiering:

(2023-priser i 1.000 kr.)2023202420252026

Psykolog (eller lignende)

Oprettelse af mentalt sundhedsfremmende forløb til unge i samarbejde med ungdomsuddannelserne 600600600600

Psykolog ( eller lignende)

Inklusion af borgere fra 15 år på stress- og depressionsforløb i [adresse], Sundhed og Omsorg600600600600

I [adresse]

Forslaget forventes at have en særlig positiv effekt på [adresse] om ” En by hvor alle er sunde og trives”, og herunder en positiv effekt på Sundhed og Omsorgs ledetråd ” Vi holder borgerne væk”. Forsalget forventes også at have en effekt på [adresse] målene om ”En by med brug for alle” og ” En by med fællesskab og medborgerskab”.